OpenLLM-France/wikimedia huggingface dataset:
# Ludmila Dvořáková

Ludmila Dvořáková (Kolín, 11 de juliol de 1923 – Praga, 30 de juliol de 2015) fou una soprano txeca.
Va estudiar al Conservatori de Praga. El seu debut operístic va ser en el paper principal de Kàtia Kabànova, de Leoš Janáček, a Ostrava el 1949.
A principis dels 50, Dvořáková va ser contractada a Viena, i va cantar Elisabeth de Don Carlos i la Kostelnicka de Jenůfa amb Mackerras; a Berlín va interpretar Octavian a Der Rosenkavalier. A principis dels 60 va ser la soprano dramàtica de la Staatsoper Unter den Linden, i també va actuar a Londres, Nova York, Múnic i París. Entre 1965 i 1971 va cantar a Bayreuth, apareixent com a Gutrune, Venus, Kundry, Ortrud i Brünnhilde, aquest darrer paper també el va cantar l'any següent amb Solti al Covent Garden, on més tard cantaria Isolde amb Colin Davis.
Al Gran Teatre del Liceu de Barcelona va cantar en diverses ocasions: la temporada 1968-1969 interpretà el paper de Venus, a Tannhäuser, de Wagner; la temporada següent els papers de Leonore, a Fidelio, de Beethoven, Ortrud, a Lohengrin, i Brünnhilde, a Siegfried, de Wagner, una òpera que hi tornaria a cantar al febrer de 1975.

## Vida personal

Dvořáková es va casar amb el director Rudolf Vašata (mort el 1982), un alumne de Václav Talich, el qual va conèixer a Ostrava i amb qui va enregistrar un LP amb extractes de Wagner.
El 30 de juliol de 2015, Ludmila Dvořáková va morir en un foc a la seva casa de Praga.

## Reconeixements

Dvořáková va rebre el Premi Nacional de la República Democràtica Alemanya el 1972. Es va retirar el 1985. El 2012 li van atorgar el Premi Antonin Dvořák, de l'Acadèmia de Música Clàssica Txeca com a reconeixement en la promoció de la música txeca.

## Referències

* 1 2 3 4 5 Humphreys, Garry, "Ludmila Dvorakova: Renowned Czech soprano who revelled in Wagner and sang leading roles from the Met to Covent Garden", The Independent, Aug 6, 2015.
* ↑ «Tschechische Opernsängerin Ludmila Dvořáková gestorben». derStandard.at.
* 1 2 3 Obituary.
* 1 2 3 Anon., "DDR-Nationalpreisträgerin Ludmila Dvorakova stirbt bei Brand", Der Tagesspiegel, Jul 31, 2015.
* ↑ «Ludmila Dvořáková». Liceu. Annals del Gran Teatre del Liceu. [Consulta: 4 juny 2023].
* ↑ Interview with the chamber singer Ludmila Dvořáková, on Supraphon website Arxivat 2015-12-22 a Wayback Machine. accessed Dec 18, 2015.
# Francisco Solé Rodríguez

Francisco Solé Rodríguez (L'Hospitalet, 11 de març de 1960), més conegut com a "Paco" Solé, és un exjugador de bàsquet català. Amb els seus 2,03 metres d'alçada, la seva posició a la pista era la d'aler.

## Carrera esportiva

Es va formar a les categories inferiors del FC Barcelona, però va debutar en la màxima competició al Sedimar Mollet, compartint vestuari amb Jordi Cairó. Manel Comas, l'entrenador del Mollet, se'l va emportar al Joventut de Badalona la temporada 1980-81. Només hi va estar una temporada a Badalona però en va ser una d'històrica, ja que va ser en la que el club va aconseguir el seu primer títol internacional: la Copa Korac.
Després de la creació de la lliga ACB el 1983, que substutïa la Lliga Nacional, va disputar 58 partits en quatre temporades, amb quatre equips diferents: Osca, Espanyol, Canàries i Bilbao, aportant 5,2 punts en 15 minuts en pista.
Va ser internacional amb la Selecció Espanyola Juvenil sota les ordres d'Aíto García Reneses i Juanpi Pinedo.

## Referències

* ↑ «FIATC Joventut: Paco Solé, un campeón de la Korac del 81» (en castellà). ACB, 23-04-2012 [Consulta: 18 agost 2018]. Arxivat 19 August 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-08-19. [Consulta: 18 agost 2018].
* ↑ Francisco Solé Rodríguez jugador a l'ACB
* ↑ «Paco Solé: La polivalencia, al habla» (en castellà). Endesa Basket Lover, 09-02-2014 [Consulta: 18 agost 2018].
# Trullo

Els trulli (del grec τρούλος, cúpula, en italià trullo, plural trulli) són antigues construccions de pedra seca, còniques, d'orígens protohistòrics, típiques i exclusives del centre-sud de la Pulla, Itàlia. Malgrat que en les zones on es desenvolupen els trulli es troben restes arqueològiques que daten de temps prehistòrics, i els fonaments de les cabanes de pedra que daten de l'edat de bronze, no es pot atribuir una antiguitat particular als trulli, cosa que es justifica pel fet que, en lloc de restaurar-los quan es fan malbé, es prefereix enderrocar-los i reconstruir-los per raons econòmiques, per la reutilització del material.
Els trulli amb restes més antigues que s'han trobat es van construir el segle xvi, a prop de l'altiplà de la Pulla Murgia.
Els trulli d'Alberobello van ser declarats Patrimoni de la Humanitat per la UNESCO el 1996.

## Vegeu també

* Pedra seca
* Barraca de vinya
* Cabana de volta

## Enllaços externs

* Característiques d'un trullo
* Trulli of Alberobello" - UNESCO World Heritage Website
* Trulli & Alberobello English Video
* Il trullo
# Grimbergen

Grimbergen és un municipi belga de la província de Brabant Flamenc a la regió de Flandes. Està compost per les seccions de Grimbergen, Beigem, Humbeek i Strombeek-Bever.

## Població

* 1990 : 31.944 habitants
* 1995 : 32.628 habitants
* 2000 : 32.930 habitants
* 2004 : 33.362 habitants
* 2005 : 33.571 habitants
* 2006 : 33.965 habitants
* 2007 : 34.320 habitants
* 2008 : 34.526 habitants

## Govern
### Llista dels senyors de Grimbergen

Senyors de Grimbergen ?-? : Johanna van der Aa. ?-1430 : Johanna van Boutershem. ?-1464 : Philippe de Glymes.
Barons de Grimbergen 1464-1474 : Philippe de Glymes. 1474-1486 : Jacques de Glymes. ... ?-1541 : Georges de Glymes. 1542-1571 : Frédéric de Glymes. ...
Comtes de Grimbergen 1625-1635 : Godefroy de Berghes. 1635-1670 : Eugène de Berghes. 1670-1704 : Philippe-François de Berghes.
Prínceps de Berghes, després de Grimberghe 1686-1704 : Philippe-François de Berghes. 1704-1720 : Alphonse-François-Dominique de Berghes. 1729-1740 : Louis-Joseph, comte d'Albert. ... 1777-1791 : Henri-Othon d'Ongnies de Mastaing. 1791-1842 : Marie-Josèphe d'Ongnies de Mastaing. 1842-1847 : comte Henri de Merode. 1847-1892 : comte Charles de Merode. 1892-1908 : comte Henri de Merode. 1908-1977 : (comte després) príncep Charles de Merode. 1977-1980 : príncep Xavier de Merode. 1980- : Charles-Guillaume de Merode.

### Burgmestres

* Augustin Graaf de Villers (1829-1949)
* Jean-François Timmermans (1850 - 1870)
* Graaf Cornet van Peissant (1870 - 1882)
* Notaris Désiré Kips (1882 - 1890)
* Anselmus (Anselm) Van Doorselaer (1890 - 1914)
* Theophiel Verhasselt (1914 - 1926)
* Jozef (Jos) Van Campenhout (1926 - 1958)
* Corneel Verbaanderd (1958 - 1964)
* August De Winter (1964 - 1970)
* Jozef Mensalt (1970 - 1991)
* Jean-Pol Olbrechts (1991 - 2000)
* Henri Maes (2001 - 2003)
* Eddy Willems (2003 -)

### Resultats a les eleccions municipals

| Partit | 10-10-76 Percentatge | 10-10-82 Percentatge | 9-10-88 Percentatge | 9-10-94 Percentatge | 8-10-00 Percentatge | 8-10-06 Percentatge |
| CVP | 47,0% | 39,4% | 40,9% | 37,8% | 30,6% | |
| CD&V/N-VA | | | | | | 30,1% |
| VB | | | 3,6% | 10,1% | 13,5% | 21,8% |
| VLD | 9,7% | 14,5% | 13,9% | 17,0% | 19,8% | 20,7% |
| Sp.a | 10,2% | 10,6% | 11,0% | | 7,0% | |
| GRAS | | | | 13,1% | | |
| GROENPRO | | | | | | 14,2% |
| Agalev | | 7,9% | 8,5% | | 10,1% | |
| UF | | | | 13,8% | 12,8% | 13,1% |
| RB/GB | 13,6% | 12,2% | 9,7% | | | |
| VU | 18,3% | 14,6% | 11,9% | 7,4% | 6,1% | |
| PVDA | 1,2% | 0,8% | 0,6% | 0,8% | | |

## Agermanaments

* Saalfelden

## Enllaços externs

* Web oficial
* Web alternativa
# Gergely Kulcsár

Gergely Kulcsár (Budapest, 10 de març de 1934 - Vác, 12 d'agost de 2020) fou un atleta hongarès, especialista en el llançament de javelina, que va competir entre finals de la dècada de 1950 i començaments de la de 1970.
Durant la seva carrera esportiva va prendre part en quatre edicions dels Jocs Olímpics d'Estiu, el 1960, 1964, 1968 i 1972. En aquestes participacions va aconseguir tres medalles en la prova del llançament de javelina del programa d'atletisme; de plata el 1964 i de bronze el 1960 i 1968. El 1964, 1968 i 1972 va ser l'encarregat de portar la bandera hongaresa en la cerimònia inaugural dels Jocs.
En el seu palmarès també destaca una medalla de bronze en la prova del llançament de javelina del Campionat d'Europa d'atletisme de 1958; i una d'or i una de plata a les Universíades. Durant la seva carrera va guanyar dotze campionats nacionals, va millorar diverses vegades el rècord hongarès i fou el primer hongarès en superar els 80 metres en el llançament de javelina.
Una vegada retirat fou l'entrenador de la selecció hongaresa de llançaments entre 1975 i 1980. De 1981 a 1993 ho fou de l'equip nacional de Kuwait.

## Millors marques

* Llançament de javelina. 87,06 metres (1968)

## Referències

* ↑ László, Balássy. «Magyar Olimpiai Bizottság - Elhunyt Kulcsár Gergely ezüst- és kétszeres bronzérmes gerelyhajító» (en hongarès), 12-04-2021. [Consulta: 6 desembre 2021].
* 1 2 3 «Olympedia – Gergely Kulcsár». [Consulta: 6 desembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 29 novembre 2021].
* ↑ «World Student Games (Universiade - Men)». [Consulta: 6 desembre 2021].
* ↑ «Track and Field Statistics». [Consulta: 6 desembre 2021].
# Miranda de Ebro

Miranda de Ebro és un municipi i una ciutat espanyola situada a la província de Burgos, a la comunitat autònoma de Castella i Lleó. És la capital de la comarca de l'Ebro. Està situada a 471 m sobre el nivell del mar, i té una població aproximada de 40.000 habitants.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Luis Anuncibay Fuentes | PSOE | 19/04/1979 |
| 1983 - 1987 | Julián Simón Romanillos | PSOE | 28/05/1983 |
| 1987 - 1991 | Julián Simón Romanillos | PSOE | 30/06/1987 |
| 1991 - 1995 | Julián Simón Romanillos | PSOE | 15/06/1991 |
| 1995 - 1999 | Agustín Carlos Marina Meneses | Partit Popular | 17/06/1995 |
| 1999 - 2003 | Pablo Nieva Muga (fins al 2002) / Julián S.Romanillos | Partit Popular / PSOE | 03/07/1999 |
| 2003 - 2007 | Fernando Campo Crespo | PSOE | 14/06/2003 |
| 2007 - 2011 | Fernando Campo Crespo | PSOE | 16/06/2007 |
| 2011 - 2015 | Fernando Campo Crespo | PSOE | 11/06/2011 |
| 2015 - 2019 | Mª Aitana Hernando Ruíz | PSOE | 13/06/2015 |
| 2019 - 2023 | Mª Aitana Hernando Ruíz | n/d | 15/06/2019 |
| Des del 2023 | n/d | n/d | 17/06/2023 |

## Persones il·lustres

* Ernesto Sáenz de Buruaga (1956-): Periodista
* Calixto Bieito (1963-): Director i compositor teatral

## Vegeu també

* Camp de concentració de Miranda de Ebro.

## Enllaços externs

* Pàgina web de l'Ajuntament (castellà)
# Lluer capnegre

El lluer capnegre (Spinus notatus) és un ocell de la família dels fringíl·lids (Fringillidae).

## Hàbitat i distribució

Habita boscos de coníferes de l'est, oest i centre de Mèxic, nord de Guatemala, Belize i nord de Nicaragua

## Referències

* ↑ «Lluer capnegre». Cercaterm. TERMCAT, Centre de Terminologia. Rev. 10/04/2022(català)
# Fila (filla de Poliorcetes)

Fila (en llatí Phila, en grec antic Φίλα) fou una princesa del Regne de Macedònia.
Era filla de Demetri Poliorcetes, nascuda de la seva unió amb una amant de nom Làmia, segons diu Ateneu de Naucratis (Deipnosophistae, XIII, 577c).

## Referències

* ↑ 3.Phila a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 260
Viccionari
# Truly Madly Deeply - Ultra Rare Tracks

Truly Madly Deeply - Ultra Rare Tracks és una compilació de cares-B del duet australià Savage Garden. Fou llançat l'any 1998 exclusivament pel Japó.
Gràcies a l'èxit del senzill "Truly Madly Deeply" arreu del món, la discogràfica Sony va decidir fer una publicació diferent al Japó, en comptes de llançar la cançó com a senzill, va reunir-ne tres versions diferents amb un conjunt de cares B. La compilació també inclou la cançó "All Around Me", que només va aparèixer en la publicació de Savage Garden a Austràlia però no a la resta del món.

## Enllaços externs

* Truly Madly Deeply - Ultra Rare Tracks a Discogs (anglès)
# Grexit

Grexit és un neologisme que es refereix a la retirada de Grècia de la Zona Euro per retornar a la Dracma. El mot prové de la paraula composta anglesa Greece (Grècia) i "exit" (eixida o sortida). Un terme similar és Spexit i que es refereix a la sortida d'Espanya de la Zona Euro. Grexit va ser utilitzat per primera vegada el 6 de febrer del 2012 pels analistes del Citigroup, Willem Buiter i H. Rahbari Ebrahim. Feien referència a un grup de treball creat per països de la zona euro que treballava ja per la possible sortida de Grècia, mirant de preparar la Zona Euro.

## Referències

* ↑ http://www.voxeurop.eu/pt/content/editorial/2009771-sem-saida Arxivat 2016-03-03 a Wayback Machine.
* ↑ http://gogreece.about.com/od/Glossary-of-Greek-Terms/g/Grexit-What-does-Grexit-Mean.htm Arxivat 2012-05-19 a Wayback Machine.
# Ghetto Machine

Ghetto Machine és el dotzè àlbum del grup de música heavy metal Loudness, publicat el 1997.

## Cançons

* Ghetto Machine
* Slave
* Evil Ecstacy
* San Francisco
* Love And Hate
* Creatures
* Katmandu Fly (Instruemntal)
* Hypnotized
* Dead Man Walking
* Jamine Sky
* Wonder Man

## Formació

* Masaki Yamada: Veus
* Akira Takasaki: Guitarra
* Naoto Shibata: Baix
* Hirotsugu Homma: Bateria
# Lluïsa Isabel de Kirchberg

Lluïsa Isabel de Kirchberg, Comtessa de Sayn-Hachenburg, burgravina de Kirchberg, (en alemany Luise Isabelle Alexandrine Auguste, Gräfin zu Sayn-Hachenburg, Burggräfin von Kirchberg). Va néixer a Hachenburg (Alemanya), el 19 d'abril de 1772 i va morir a Viena el 6 de gener de 1827. Era filla de Guillem Jordi de Kirchberg (1751-1777) i d'Isabel Augusta de Reuss Greiz (1752-1824). En casar-se amb el príncep de Nassau-Weilburg Frederic Guillem va esdevenir princesa consort de Nassau-Weilburg del 28 de novembre de 1788 al 9 de gener de 1816

## Matrimoni i fills

El dia 31 de juliol de 1788, a l'edat de setze anys, Lluïsa Isabel es va casar a Hachenburg amb Frederic Guillem de Nassau-Weilburg, fill de Carles Cristià de Nassau-Weilburg (1735-1788) i de Carolina d'Orange-Nassau (1743-1787). El matrimoni va tenir quatre fills:
* Guillem de Nassau (1792-1839), duc de Nassau, casat amb Paulina de Württemberg
* Augusta Lluïsa de Nassau (1794-1839)
* Enriqueta de Nassau (1797-1847), que el 1815 es va casar amb l'arxiduc Carles Lluís d'Àustria (duc de Teschen) (1771-1847)
* Frederic Guillem de Nassau (1799-1845), que es va casar amb Anne Ritter Edle von Vallyemare, comtessa de Tiefenbach.

## Enllaços externs

* http://awt.ancestrylibrary.com
# Lys-lez-Lannoy

Lys-lez-Lannoy és un municipi francès, situat a la regió dels Alts de França, al departament del Nord. L'any 2006 tenia 12.632 habitants. Limita al nord-oest amb Roubaix, al nord-est amb Leers, al sud-oest amb Lannoy i Hem, i al sud-est amb Toufflers.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 750 | 407 | 659 | 903 | 958 | 1 072 | 1 171 | 1 375 | 1 349 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 484 | 1 700 | 1 983 | 2 480 | 3 027 | 3 773 | 4 295 | 4 892 | 5 604 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 6 225 | 6 544 | 6 648 | 6 292 | 6 919 | 7 278 | 6 950 | 6 556 | 6 746 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 6 943 | 10 410 | 10 984 | 11 077 | 12 300 | 13 018 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1958-1983 | André Desmulliez | PS |
| 1983-1995 | Maurice Codron | RPR |
| 1995-2008 | Daniel Chabasse | UDF |
| 2008- | Josiane Willoqueaux | PS |
# Fila III de Macedònia

Fila III de Macedònia (en llatí Phila, en grec antic Φίλα) fou reina de Macedònia. Va viure al segle III aC.
Era probablement filla de Seleuc I Nicàtor i d'Estratonice, segons diu Joan Malales. El seu germanastre Antíoc I Sòter la va donar com a esposa a Antígon II Gònates, per establir una aliança entre els selèucides i el Regne de Macedònia. Va ser la mare de Demetri II de Macedònia.

## Referències

* ↑ 4.Phila a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 260
# Uperodon globulosus

Uperodon globulosus és una espècie de granota que viu a l'Índia.

## Referències

* Dutta, S., Padhye, A., Sengupta, S. & Sarker, S.U. 2004. Uperodon globulosus . Llista Vermella d'Espècies Amenaçades de la UICN 2006. Consulta: 29 d'abril del 2008.
# Greybull

Greybull és una població dels Estats Units a l'estat de Wyoming. Segons el cens del 2000 tenia 1.815 habitants.

## Demografia

Segons el cens del 2000, Greybull tenia 1.815 habitants, 781 habitatges, i 500 famílies. La densitat de població era de 393,7 habitants/km².
Dels 781 habitatges en un 28,6% hi vivien nens de menys de 18 anys, en un 51,7% hi vivien parelles casades, en un 7,6% dones solteres, i en un 35,9% no eren unitats familiars. En el 32% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,92.
Per edats la població es repartia de la següent manera: un 26,6% tenia menys de 18 anys, un 7,3% entre 18 i 24, un 23,5% entre 25 i 44, un 25,6% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 95,5 homes.
La renda mediana per habitatge era de 29.674 $ i la renda mediana per família de 36.964 $. Els homes tenien una renda mediana de 29.063 $ mentre que les dones 17.500 $. La renda per capita de la població era de 15.383 $. Entorn del 12% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greybull». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Greybull». American Fact Finder. Oficina del Cens dels Estats Units, 12-01-2010.
# Gai Blosi

Gai Blosi (llatí: Gaius Blosius) i va ser un filòsof del segle iii aC nascut a Cumes.
Era un client de la família Escèvola, de la gens Múcia, lligat amb ells per llaços d'hospitalitat. Era amic de Tiberi Semproni Grac, a qui va donar suport i va animar que presentés la seva llei Sempronia agraria. Quan Tiberi Grac va morir, Blosi va ser acusat davant els cònsols l'any 132 aC per la seva col·laboració amb els Gracs i, temerós, va fugir cap al rei Aristonic de Pèrgam, que llavors estava en guerra contra Roma. Una mica després, Aristonic va ser derrotat i Blosi es va suïcidar per por de caure en mans dels romans.
Es va dedicar a la filosofia i va ser deixeble d'Antípatre de Tars.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 493.
# Mikhlaf (divisió administrativa)

Un mikhlaf, en plural mikhlafs o makhàlif (àrab: مخلاف, miẖlāf, pl. مخاليف, maẖālīf) fou una divisió administrativa de l'antic Iemen, que actualment ha esdevingut un terme geogràfic. El cap d'un mikhlaf era anomenat qil (àrab: قيل, qīl, pl. أقيال, aqyāl). Les fonts normalment les assimilen a les cores o ‘províncies administratives’ dels geògrafs àrabs o als rustaqs o ‘districtes rurals’ perses.

## Etimologia

El terme podria estar relacionat amb el terme sabeu ẖ.l.f, ‘hinterland d'una ciutat’. En aquest sentit, alguns autors consideren l'existència de mikhlafs ja en el regne de Sabà.

## Noms

Segons Ismaïl a-Akwa, els makhàlif prenen el seu nom de l'ancestre d'una tribu, d'un lloc, d'un cabdill famós o encara d'una ciutat.

## Nombre

Segons al-Yaqubí hi hauria hagut vuitanta-quatre mikhlafs, al Iemen històric, tot i que en les dues llistes que en dona no arriba mai a anomenar-los tots, ni tampoc coincideixen amb altres llistats o referències d'altres autors. Aquesta és la llista de makhàlif tal com apareix al Kitab al-Buldan d'al-Yaqubí:
* al-Yahsibayn
* Yakla
* Dhimar
* Tamu
* Iyan
* Tamam
* Hàmal
* Qúdam
* Khaywan
* Sinhan
* Rayhan
* Júraix
* Sada
* al-Akhruj
* Màjnah
* Haraz
* Hawzan
* Qufaa
* al-Wazira
* al-Hujr
* al-Maàfir
* Unna
* aix-Xawafí
* Jublan
* Wassab
* as-Sakun
* Xàrab
* al-Jànad
* Màswar
* ath-Thujja
* al-Mazra
* Hayran
* Marib
* Hadur
* Ulqan
* Rayxan
* Jayxan
* an-Nihm
* Bayx
* Dankan
* Qanawnà
* Yaba
* Zanif
* al-Urx de Jàzan
* al-Khassuf
* as-Sàïd
* Balha, també anomenat Mawr
* al-Màhjam
* al-Kadrà, també anomenat Saham
* al-Màqir, també anomenat Dhuwal
* Zabid
* Rima
* ar-Rakb
* Bani Majid
* Lahj
* Àbyan
* Bayn al-Wadiyayn
* Alhan
* Hadramawt
* Muqra
* Hays
* Harad
* al-Haqlayn
* Ans
* Bani Àmir
* Madhin
* Humlan
* Dhi Jura
* Khawlan
* as-Sarw
* ad-Dathina
* Kubayba
* Tabala

## Història

Tot i la possible relació amb les divisions administratives del regne sabeu, l'organització en mikhlafs és documentada en època medieval i es manté activa fins a època otomana, quan el Iemen és dividit en quatre liwàs que agrupen, cadascun, diversos makhàlif.

## Referències

* 1 2 3 4 Encyclopaedia of Islam. Second Edition, Brill Publishers, Leiden, s.v. «mikhlāf».
* ↑ Tarcici, Adnan. The Queen of Sheba's Land: Yemen (Arabia Felix) (en anglès). Nowfel, 1971, p. 34.
* 1 2 Gordon, Matthew S.; Robinson, Chase F.; Rowson, Everett K. [et al.].. The Works of Ibn Wāḍiḥ al-Yaʿqūbī (Volume 1): An English Translation (en anglès). Brill, 2017-12-07, p. 154. ISBN 9789004364141.
* 1 2 3 الأكوع [al-Akwa], إسماعيل بن علي [Ismaïl ibn Alí]. مخاليف اليمن [Makhàlif al-Yaman]. Sanà: Al-Jeel Al-Jadid Nashroon, 2009.
# Lúkino

Lúkino (en rus: Лукино) és un poble de l'óblast d'Arkhànguelsk, a Rússia, segons el cens del 2012 tenia un habitant.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Font de l'Arrel

La Font de l'Arrel és una font del terme municipal de Castellcir, a la comarca del Moianès.
Està situada a 745 metres d'altitud, al Canal de la Font de l'Arrel, al nord-est i al sud-est del lloc on es troben el Sot del Sastre i el Torrent de la Font de l'Arrel, al nord de la Vall de Llàgrimes. És a llevant del Serrat dels Moros, a l'extrem sud-occidental del Serrat de la Barraca, a ponent de la masia de les Berengueres i al nord-oest del Serrat de les Abelles.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* La Font de l'Arrel en el seu entorn, a l'Institut Cartogràfic de Catalunya; el topònim no surt en el mapa
# Txístopol

Txístopol - Чистополь (rus) - és una ciutat de la República del Tatarstan, a Rússia.

## Història

La vila nasqué a començaments del segle xviii amb el nom de Txístoie. El 1763 tenia 1000 habitants, amb una activitat sobretot de producció de cereals. El 1781 Tsístoie rebé l'estatus de ciutat. Es desenvolupà al llarg del segle següent com un important centre de comerç de cereals de la regió del Volga.